b'\n_START_ARTICLE_\nDet autonome pr\xc3\xa6fektur Linxia Hui\n_START_PARAGRAPH_\nLinxia Hui er et autonomt pr\xc3\xa6fektur for de muslimske huikinesere, i provinsen Gansu, i den vestlige del af Kina. Befolkningen ansl\xc3\xa5s (2004) til 1,9 millioner._NEWLINE_Byen Linxia var i sin tid et vigtigt stoppested p\xc3\xa5 Silkevejen._NEWLINE_Linxia pr\xc3\xa6fekturet ligger i den sydvestlige del af det centrale Gansu. Deet ligger lige syd for Lanzhou, og gr\xc3\xa6nser mod vest til provinsen Qinghai, mod syd ligger Det autonome pr\xc3\xa6fektur Gannan for tibetanerne, og bypr\xc3\xa6fekturet Dingxi ligger mod \xc3\xb8st._NEWLINE_Landskabet n\xc3\xa5r op i 2000 meter over havet. Den gule flod l\xc3\xb8ber gennem den nordvestlige del af pr\xc3\xa6fekturet.'